Ivar Skippervold

Ivar Skippervold (født 14. mars 1949) er en norsk musiker, barnebokforfatter, underholdningsartist, har lærerskoleutdanning samt studert teologi, musikk og sosiologi. Han blir gjerne omtalt som kirkemusikkens Thorbjørn Egner, på grunn av de mange kristne syngespillene han har laget for barn. Ballade.no om Frisk Luft    Når han holder konsert, driver han også av og til med buktaling, dukketeater og trylleshow.

For tiden er han prest i Den norske kirke. Har i de siste årene arbeidet med multireligiøse kulturfestivaler. Fikk Brobyggerprisen i 2016. Kom med boka "Tro møter Tro" på Z-Forlag i 2017.

 Karriere 
Skippervold er fra Oslo, men flyttet til Lillesand som voksen. I yngre år studerte Skippervold både teologi, sosiologi og musikk, han jobbet i to år som ungdomsprest og fem år som rektor for kommunal musikkskole. Siden han sluttet har han vært frilansmusiker, og han har produsert svært mange kristne syngespill for barn, ofte om bibelhistorier. Eksempler på slike er Noas ark (1984), Tårnet i Babel (1985), Daniel i Løvehulen (1987) og David og Goliat (1988).  

I 1972 var Skippervold med på oppstarten av kvartetten Frisk Luft på Hedmarktoppen i Hamar sammen med Arnold Børud, Rune Larsen og Kjell Fjalsett. På syttitalet gav gruppa ut LP-platene Gospel Live (1973) og Frisk Luft 2 (1975), begge på plateselskapet Polydor.
Samme år, i 1975, gav Skippervold ut sin første egne plate, Hiroshima og spurven. Som soloartist er han kjent for sangen Skarru kjøpe hest som kom på Norsktoppen, og for sangen Flere slike dager som er brukt som vignettmusikk til TVNorge-programmet Reisesjekken.

På midten av åttitalet dannet han og Hans Erik Schei duoen Skipper Schei. De fremførte showet Skipper Schei drar vest, og startet også det vesle Skippers Forlag. Ivar Skippervold produserte adventskalenderen Julestua, som ble sendt på TVNorge i 1989. I 1992 hadde han produsert adventskalenderen På låven for TV 2. 

Da kirken i Norge feiret millenniumsjubileum i 1995, laget han syngespillet Ansgar og vikingene med støtte fra Norsk Komponistfond. Spillet hadde premiere i Grieghallen, og var på veien hele jubileumsåret som et samarbeidsprosjekt mellom Den norske kirke og skolen. 

Julen 1997 gav Skippervold ut musikalen Nikolas fra Patara som handlet om St. Nikolas, opphavsmannen til julenissen. Historien kom også ut som barnebok på Credo Forlag i samarbeid med Kirkens Nødhjelp. Fra og med 1998 har musikalen vært på turné hver jul. Den har oftest blitt fremført i kirkebygg, men også fremført i Oslo Konserthus, Stavanger Konserthus og i Grieghallen i Bergen. 

I 1999 gav han ut barnebok, sangsyklus med CD, note-/ og idéhefte om "Frans av Assisi". Året etter turnerte han mye med sangspillet «Historien om Jesus»; det offisielle tilbudet for samarbeid mellom kirke og skole i år 2000. Høsten 2000 gav han ut historien om "Sancta Lucia" som barnebok og idéhefte.

Ivar Skippervold har vært engasjert i Arken kulturhus i Lillesand, som rommer et hovedhus, bakgård med scene, et uthus med dukketeaterscene, kaffebar og kunstutstilling i mai 2001. Sommeren 2001 ble det laget 5 fjernsynsprogram av TVNorge-programmet av «Blå time» med kjente forfattere og musikere.

Ivar Skippervold fikk Bibelprisen i 2001 for sine 18 sangspill fra bibelhistorien av Det Norske Bibelselskap. Begrunnelsen var blant annet hans «sikre dramatiske overføring av bibelteksten fra boksider til sangspill». 

Våren 2002 kom barne-CD-en Jalmar og de fire årstidene ut, på oppdrag av sparebanken Nordea, samt CD-en Rødhette og ulven. 

Ivar Skippervold fungerte en tid som redaksjonsleder i barneavdelingen i Kanal24. Våren 2003 tegnet Skippervold kontrakt med Kanal24 og opprettet Barnekanalen A/S i Arken kulturhus. I 2006 endret kanalen navn til Bark Media AS og virksomheten flyttet til Kristiansand. Gunnar Stavrum frå TV 2 Interaktiv er for tiden styreformann og kanalen har 17 ansatte fordelt på 11 årsverk. 

I 2005 produserte Skippervold sangsyklusen Piken med fyrstikkene, basert på eventyret til H. C. Andersen som CD, note-/og idéhefte. I 2006 kom også sangspillet om St. Sunniva ut som CD og notehefte. Dette ble urfremført under Sunnivafestspela på Selja med blant annet Sunnivabarnekoret og et lite orkester. I 2006 gav Skippervold ut to samle-CD-er med titlene Skippergata og Kirkegata. CD-ene representerte de to stilene Ivar Skippervold har representert: underholdningsstilen og den mer kirkelige stilen. I 2005 - 2008 var Skippervold også leder av Tekstforfatterfondet.

De siste CD-ene til Ivar Skippervold som har kommet ut til nå, er Henrik Wergeland og Abrahams barn (2008), Den blinde Bartimeus (2009), buddhahistorien "Elefanten og de blinde menn" som syngespill (2010) og tre CD-er Det er jul, Det er påske, og Det er pinse. Han er fremdeles engasjert med konserter, kunstnerisk virksomhet og  multireligiøse musikkfestivaler.http://www.sakral.no Han har også være involvert i Frisk Luft sitt comeback. Gruppa har gitt ut 3 plater, i årene 2000, 2004 og 2008.

Han startet Sakral Festival, Norges første multireligiøse kulturfestival i 2008. Nå er festivalen blitt Sacra Art Festival som arrangeres årlig i Kilden Teater og Konserthus i Kristiansand.

 Diskografi 
 1975 Hiroshima og Spurven ( Polydor 2382 062)
 1977 Nasareer (Lumi 2010022)
 1978 Sanger i hverdagen (Lumi/Iko)
 1979 Sangen er en vise ( Lumi)
 1980 Ny sang (Ansgar LP ans 30/40)
 1981 Søndagsskolen synger ( ALP 101)
 1982 Ivar og Linda (ALP 102)
 1983 Eselet Freddy (AC 103)
 1983 Fred (ALP 104)
 1984 Noas Ark (AC106 /ACD 122)
 1985 Tårnet i Babel (AC 108)
 1986 Skipper Schei (ALP 109)
 1986 Jona (AC 110/ ACD 123)
 1987 Daniel i løvehulen (AC112 / ACD 123)
 1988 David og Goliat (AC 113 / ACD124)
 1989 Adam og Eva (AC 116 / ACD 124)
 1989 Julestua (Adventserie TVNorge AC 117)
 1989 Spor ( Jubileumsmusikal KFUK-M / AC 115)
 1990 Den barmhjertige samaritan (AC1 20 / ACD 135)
 1990 2 fisker og 5 brød ( AC119 / ACD 131)
 1991 Flere slike dager (ACD 121)
 1991 Paulus (AC 125 / ACD 140)
 1992 Sareptas krukke (AC 126 / ACD 143)
 1993 Lyse tider ( ACD 129)
 1994 Sakkeus (ACD 131)
 1995 Hurra for søndagsskolen (AC/ACD 133)
 1995 Ansgar og Vikingene ( Jubileumsmusikal – Kirka
 1995 1000 pr / ACD 132)
 1996 Josef (AC /ACD 134)
 1997 Den bortkomne sønnen (AC/ ACD 135)
 1997 Nikolas fra Patara ( ACD 135)
 1998 Moses (AC/ ACD 139)
 1998 Abraham, Isak og Jakob ( ACD 138)
 1998 Peter ( ACD 140)
 1999 Frans av Assisi ( ACD 142)
 1999 Historien om Jesus ( Vedr. år 2000 /
 1999 Bestillingsverk / ACD 143)
 2000 Sancta Lucia (ACD 145)
 2001 Rødhette og Ulven (ACD 149)
 2002 Jalmar (NORDEA)
 2005 Piken med fyrstikkene ( ACD151)
 2006 Kirkegata ( ACD 152)
 2006 Skippergata (ACD 153)
 2007 Sankt Sunniva ( ACD 154 )
 2008 Henrik Wergeland og Abrahams barn (ACD 158)
 2009 Den blinde Bartimeus - Syngespill ( ACD159)

 Referanser 

 Eksterne lenker 

  Litt om Ivar Skippervold Arken kulturhus

Kategori:Norske musikere